hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Իջևանի բախումների գործով բերման է ենթարկվել 22 անձ՝ 13-ը ձերբակալված են | Forrights.am
Չորեքշաբթի օրը, Իջևանում ցուցարարների և ոստիկանների միջև տեղի ունեցած բախումների արդյունքում կա  22 անձ, ևս 3 անձ ներկայացել է ինքնակամ։ Այս մասին հաղորդում է Քննչական կոմիտեի մամուլի քարտուղար Նաիրա Հարությունյանը։
22 անձանցից 13-ը ձերբակալված են, 7-ի նկատմամբ որպես խափանման միջոց է ընտրվել ստորագրությունը չհեռանալու մասին, իսկ 5 անձ քրեական գործի շրջանակում ունեն վկայի կարգավիճակ: Ձեռնարկվում են օպերատիվ-հետախուզական և օպերատիվ-որոնողական միջոցառումներ՝ ևս 11 անձի հայտնաբերելու ուղղությամբ:
Ցույցի մասնակիցներից շատերը բողոքում էին ոստիկանների ապօրինի գործողություններից։ Forrights-ը Հատուկ քննչական ծառայության մամուլի խոսնակ Մարինա Օհանջանյանից փորձեց ճշտել, արդյոք նյութեր նախապարտաստվում են ոստիկանների առևրևույթ ապօրինի գործողություններ կատարելու վերաբերյալ․
«Դատախազությունից ստացել ենք Տավուշի մարզի երկու բնակչի հաղորդումները Իջևանում ոստիկանների կողմից առերևույթ ապօրինի գործողություններ կատարելու վերաբերյալ։ Այժմ ծառայությունում այդ հաղորդումների վերաբերյալ նյութեր են նախապատրաստվում։ Այս պահին այլ մանրամասներ չունենք»։
Ոստիկանապետ Վալերի Օսիպյանը Տավուշի մարզպետարանում հայտարարեց, որ բացառում է, որ ոստիկանության գործողությունները զուգորդվում են բռնությամբ․
«Հերքում եմ, որ ոստիկանները կարող են հրահրել բախումներ, բնականաբար, բնակիչները դա պետք է ասեին՝ ոչ ավել, ոչ պակաս։ Բնակիչները պայման էին դնում ոստիկանության առջև»,- ասաց ոստիկանապետը։
Նշենք, որ Տավուշի մարզ էին երեկ մեկնել ՀՀ ոստիկանապետն ու ԱԱԾ տնօրենը, ովքեր փախ խորհրդակցություն ունեցան մարզպետի հետ։ Փակ խորհրդակցությունից հետո լրագրողների հետ զրույցում ասաց ԱԱԾ տնօրեն Արթուր Վանեցյանը նշեց, որ Տավուշի անտառները կարող են լինել բացառիկ զբոսաշրջային տարածքներ, և այդ ուղղությամբ Կառավարությունը նախաձեռնել է անտառային օրենսգրքում փոփոխություն, որպեսզի թույլատրի ազգաբնակչությանը՝ անտառի տարածքում կազմակերպել հանգստի գոտիներ և զբոսաշրջային տարածքներ․
«Երկրորդ տարբերակը, որը քննարկվեց և բոլորի կողմից ընդունելի էր, հետևյալն է. այն քաղաքացիները, որոնց պետք է անտառներից հանված վառելափայտը՝ տները ջեռուցելու համար, այդ փայտանյութն իրականում հասնի իր հասցեատերերին»,- խորհրդակցությունից մանրամասներ ներկայացրեց Վանեցյանը:
Անդրադառնալով նախօրեին Իջևանում տեղի ունեցած իրադարձություններին՝ ԱԱԾ տնօրենը բնակիչներին կոչ արեց նման արարքներ այլևս թույլ չտալ, իսկ ծագած հարցերը լուծել մարզպետարանի և համայնքների ղեկավարների հետ բանակցությունների արդյունքում:
Հիշեցնենք, որ չորեքշաբթի օրը՝ հուլիսի 17-ին, Իջևանում մի քանի տասնյակ քաղաքացիներ փակել էին միջպետական ավտոմայրուղին՝ բողոքելով անտառահատումների արգելքի դեմ: Բախումները սկսվել են, երբ ոստիկանները փորձել են բացել։ ճանապարհը: Ցուցարարներն ընդդիմացան և քարերով ու փայտերով գրոհեցին ոստիկանաների վրա. վերջիններս հետ նահանջեցին:
Նախորդ նյութըՍԴ-ն կասեցնում է Քոչարյանի գործի վարույթներն ու դիմում ՄԻԵԴ-ին ու Վենետիկի հանձնաժողովին
Հաջորդ նյութըՆաշխուն Տավարացյանը կշարունակի ԲԴԽ անդամի իր լիազորությունները
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.